จุฬาฯมอบทุนปิรามิดต่อยอดงานวิจัย
จากการแถลงข่าวเปิดตัวทุนปิรามิด-เมธีวิจัย : สร้างนวัตกรรมประเทศสู่การแข่งขัน จุฬาฯ ศตวรรษที่ 2 ที่อาคารจามจุรี 4 จุฬาลงกรณ์มหาวิทยาลัย ศ.น.สพ.ดร.มงคล เตชะกำพุ รองอธิการบดีฝ่ายวิจัย จุฬาฯ กล่าวว่า ทุนปิรามิด เป็นทุนวิจัยกองทุนใหม่ของจุฬาฯ โดยนำเงินมาจากเงินรายได้ของจุฬาฯ จัดสรรให้กับนักวิจัยที่มีความเชี่ยวชาญในแต่ละสาขา มีผลงานเป็นที่ยอมรับ ทุนปิรามิดจะได้รับเงินสนับสนุน 3 ปี ปีละ 4 ล้านบาท ส่วนเมธีวิจัย เป็นการมอบเงินให้นักวิจัยได้ต่อยอดงานวิจัยตนเอง โดยจะให้ทุน 3 ปี ปีละ 2 ล้านบาท ซึ่งทุนทั้ง 2 ประเภทจะต้องมีการรายงานผลการวิจัยอย่างต่อเนื่อง สำหรับปีนี้ได้มอบทุนปิรามิด จำนวน 2 ทุน ให้กับ ศ.ดร.สมบูรณ์ ธนาศุภวัฒน์ คณะเภสัชศาสตร์ และ ศ.ดร.พิชญ์ ศุภผล วิทยาลัยปิโตรเลียมและปิโตรเคมี ส่วนทุนเมธีวิจัย มีจำนวน 7 ทุน ได้แก่ ศ.พญ.ณัฎฐิยา หิรัญกาญจน์ คณะแพทยศาสตร์ ศ.นพ.รุ่งโรจน์ พิทยศิริ คณะแพทยศาสตร์ ศ.เภสัชกรหญิง ดร.พรอนงค์ อร่ามวิทย์ คณะเภสัชศาสตร์ รศ.ดร.ศุภศร วนิชเวชารุ่งเรือง คณะวิทยาศาสตร์ ศ.ดร.สุจินดา มาลัยวิจิตรนนท์ คณะวิทยาศาสตร์ รศ.ดร.จูงใจ ปั้นประณต คณะวิศวกรรมศาสตร์ รศ.ดร.สุจิตรา วงศ์เกษมจิตต์ วิทยาลัยปิโตรเลียมและปิโตรเคมี.
ทุนปิรามิด เป็นทุนวิจัยกองทุนใหม่ของจุฬาฯ โดยนำเงินมาจากเงินรายได้ของจุฬาฯ จัดสรรให้กับนักวิจัยที่มีความเชี่ยวชาญในแต่ละสาขา มีผลงานเป็นที่ยอมรับ ทุนปิรามิดจะได้รับเงินสนับสนุน 3 ปี ปีละ 4 ล้านบาท ส่วนเมธีวิจัย เป็นการมอบเงิน
ข่าวการศึกษา,ทุนปิรามิด,เมธีวิจัย,นักวิจัย,มงคล เตชะกำพุ,จุฬาลงกรณ์มหาวิทยาลัย,ทุนวิจัยกองทุนใหม่,จัดสรร,เชี่ยวชาญ,แต่ละสาขา,ผลงาน,ข่าว,ไทยรัฐออนไลน์